Oma hiljutises, 10. mai 2007. aasta resolutsioonis töötajate teavitamist ja nendega konsulteerimist käsitlevate Euroopa õigusaktide tõhustamise kohta (P6_TA(2007)0185) kutsus  Euroopa Parlament komisjoni üles vaatama läbi ja ajakohastama konsulteerimist ja teavitamist käsitlevaid ühenduse õigusakte, eriti neid, mis käsitlevad kollektiivseid koondamisi ja töötajate õiguste kaitsmist ettevõtte ülemineku korral, ning eelkõige nõudis kindlalt, et on vaja kiirendada Euroopa töönõukogu direktiivi 94/45/EÜ kauaoodatud läbivaatamist.